ROZHODNUTIE RADY
z 19. januára 2009,
ktorým sa vymenúvajú dve nemecké členky Európskeho hospodárskeho a sociálneho výboru
(2009/70/ES, Euratom)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 259,
so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
so zreteľom na rozhodnutie Rady 2006/524/ES, Euratom z 11. júla 2006, ktorým sa vymenúvajú českí, nemeckí, estónski, španielski, francúzski, talianski, lotyšskí, litovskí, luxemburskí, maďarskí, maltskí, rakúski, slovinskí a slovenskí členovia Európskeho hospodárskeho a sociálneho výboru (1),
so zreteľom na návrh nemeckej vlády,
so zreteľom na stanovisko Komisie,
keďže v dôsledku úmrtia pani Karin ALLEWELDTOVEJ a odstúpenia pani Amelie BUNTENBACHOVEJ sa uvoľnili dve miesta členiek Európskeho hospodárskeho a sociálneho výboru,
ROZHODLA TAKTO:
Článok 1
Pani Gabriela BISCHOFF, Bereichsleiterin Europapolitik im DGB, a pani Michaela ROSENBERGER, Vorstandsmitglied Gewerkschaft Nahrung-Genuss-Gaststätten, sa vymenúvajú za členky Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2010.
Článok 2
Toto rozhodnutie nadobúda účinnosť dňom jeho prijatia.
V Bruseli 19. januára 2009